CELEX: C2007/315/24
Language: da
Date: 2007-12-22 00:00:00
Title: Sag C-195/06: Domstolens dom (Fjerde Afdeling) af 18. oktober 2007 — Kommunikationsbehörde Austria (KommAustria) mod Österreichischer Rundfunk (ORF) (anmodning om præjudiciel afgørelse fra Bundeskommunikationssenat, Østrig) (Fri udveksling af tjenesteydelser — tv-spredningsvirksomhed — direktiv 89/552/EØF og 97/36/EF — begreberne teleshopping og fjernsynsreklame — præmiekonkurrence)

22.12.2007   
            
            
               DA
            
            
               Den Europæiske Unions Tidende
            
            
               C 315/15
            
         Domstolens dom (Fjerde Afdeling) af 18. oktober 2007 — Kommunikationsbehörde Austria (KommAustria) mod Österreichischer Rundfunk (ORF) (anmodning om præjudiciel afgørelse fra Bundeskommunikationssenat, Østrig)
   (Sag C-195/06) (1)
   
   (Fri udveksling af tjenesteydelser - tv-spredningsvirksomhed - direktiv 89/552/EØF og 97/36/EF - begreberne »teleshopping« og »fjernsynsreklame« - præmiekonkurrence)
   (2007/C 315/24)
   Processprog: tysk
   Den forelæggende ret
   Bundeskommunikationssenat
   Parter i hovedsagen
   
      Sagsøger: Kommunikationsbehörde Austria (KommAustria)
   
      Sagsøgt: Österreichischer Rundfunk (ORF)
   Sagens genstand
   Anmodning om præjudiciel afgørelse — Bundeskommunikationssenat — fortolkning af artikel 1, litra c) og f), i Rådets direktiv 89/552/EØF af 3. oktober 1989 om samordning af visse love og administrative bestemmelser i medlemsstaterne vedrørende udøvelse af tv-radiospredningsvirksomhed (EFT L 298, s. 23), som ændret ved Europa-Parlamentets og Rådets direktiv 97/36/EF af 30. juni 1997 (EFT L 202, s. 60) — tv-udsendelser, der giver seerne mulighed for at deltage i en konkurrence ved opkald til et særligt telefonnummer — begreberne »fjernsynsreklame« og »teleshopping«
   Konklusion
   Artikel 1 i Rådets direktiv 89/552/EØF af 3. oktober 1989 om samordning af visse love og administrative bestemmelser i medlemsstaterne vedrørende udøvelse af tv- radiospredningsvirksomhed, som ændret ved Europa-Parlamentets og Rådets direktiv 97/36/EF af 30. juni 1999, skal fortolkes således, at en udsendelse eller del af en udsendelse, hvorunder et tv-selskab giver seerne mulighed for gennem direkte opkald til overtakserede telefonnumre, og således mod betaling, at deltage i en præmiekonkurrence
   
               —
            
            
               er omfattet af definitionen på teleshopping i artikel 1, litra f), såfremt udsendelsen eller vedkommende del af udsendelsen, henset til det forfulgte mål med den udsendelse, hvori konkurrencen indgår, vægten af denne konkurrence i udsendelsen tidsmæssigt set og de forventede økonomiske resultater heraf i forhold til de forventede resultater af udsendelsen i sin helhed, såvel som til udformningen af de spørgsmål, der stilles til deltagerne, udgør et konkret tjenesteydelsestilbud
            
         
               —
            
            
               er omfattet af definitionen på fjernsynsreklame i artikel 1, litra c), såfremt konkurrencen på grund af dens formål og indhold samt de omstændigheder, hvorunder de præmier, der kan vindes, præsenteres, udgør en meddelelse, der har til formål at tilskynde seerne til at erhverve de varer og tjenesteydelser, der præsenteres, som præmier, der kan vindes, eller har til formål indirekte i form af selvpromovering at lovprise det omhandlede tv-selskabs programmer.
            
         
      (1)  EUT C 243 af 1.10.2005.